ΓΡΑΠΤΗ ΕΡΩΤΗΣΗ E-0186/01

υποβολή: Lousewies van der Laan (ELDR) προς το Συμβούλιο

(5 Φεβρουαρίου 2001)

Θέμα: Ανταλλαγή πληροφοριών σχετικά με τους κινδύνους που απειλούν τηνγεία στρατευμένων

Όπως γνωρίζετε, ανησυχία ξέσπασε σε ολόκληρη την Ευρώπη με αφορμή τον πιθανό τοξικό κίνδυνο του απεμπλουτισμένου ουρανίου το οποίο περιείχαν τα πυρομαχικά που χρησιμοποιήθηκαν από τους στρατιώτες του ΝΑΤΟ.

Το Πανεπιστήμιο του Witten-Herdecke στη Γερμανία, πραγματοποίησε έρευνα στην οποία συμμετείχαν τεχνικοί ραντάρ του γερμανικού στρατού οι οποίοι στο παρελθόν ασχολήθηκαν με τα συστήματα αμυντικών πυραύλων Hawk και Patriot. Από τους 99 εξετασθέντες πρώην τεχνικούς ραντάρ, οι 69 παρουσίασαν καρκίνο. 24 από αυτούς έχουν εν τω μεταξύ αποθάνει. Όλα αυτά γνωστοποιήθηκαν στις 13 Ιανουαρίου ε.ε. από τον γερμανικό τηλεοπτικό σταθμό ZDF.

1. Γνωρίζει το Συμβούλιο αυτήν την τελευταία είδηση;

2. Συμμερίζεται το Συμβούλιο την άποψή μου ότι η ανησυχία για τηνγεία των εργαζομένων στους στρατούς της Ευρώπης μπορεί να προκαλέσει ζημία στην κοινή πολιτική άμυνας;

3. Εάν ναι, συμμερίζεται το Συμβούλιο την άποψή μου ότι το θέμα τηςγείας του ευρωπαϊκού στρατιωτικού προσωπικού εμπίπτει στο πεδίο εφαρμογής του άρθρου 16 της Συνθήκης και ότι όλες οι πληροφορίες σχετικά με τα προαναφερθέντα και άλλα θέματα πρέπει να ανακοινώνονται αμέσως από τα κράτη μέλη, μόλις αυτές περιέλθουν στη διάθεσή τους;

4. Ανακοινώνονται επί του παρόντος οι διαθέσιμες πληροφορίες σχετικά με τις πιθανές επιβλαβείς συνέπειες των αντιπυραυλικών συστημάτων Hawk και Patriot από εκείνα τα κράτη μέλη τα οποία έχουν χρησιμοποιήσει στρατιωτικό προσωπικό για τον χειρισμό τους; Πώς συντονίζεται αυτή η ανταλλαγή πληροφοριών;

5. Προτίθεται το Συμβούλιο, σύμφωνα με το άρθρο 21 της Συνθήκης, να ενημερώσει το Ευρωπαϊκό Κοινοβούλιο σχετικά με τα προαναφερθέντα και, ενδεχομένως, πασίγνωστα θέματα;

Απάντηση

(31 Μαΐου 2001)

Η έκθεση στην οποία αναφέρεται η αξιότιμος κα Βουλευτής δεν έχειποβληθεί ποτέ στο Συμβούλιο. Κατά συνέπεια δεν έχει συζητηθεί το περιεχόμενό της.

Ηγεία των εθνικών στρατιωτικών τμημάτων τα οποία τα κράτη μέλη διέθεσαν για τις επιχειρήσεις διαχείρισης της κρίσηςπό την αιγίδα των ΗΕ θα αποτελέσει βεβαίως μέλημα του Συμβουλίου όταν θα συζητήσει το θέμα της διαχείρισης των κρίσεων. Κατά τις συζητήσεις, με την ευκαιρία της συνόδου του της 22ας Ιανουαρίου 2001, το Συμβούλιο αναγνώρισε τη βαθιά ανησυχία της κοινής γνώμης και διαδήλωσε τη δέσμευσή του να αναζητήσει την πλήρη αποσαφήνιση του θέματος του απεμπλουτισμένου ουρανίου, ζήτησε δε σύμφωνα με το άρθρο 16 της Συνθήκης, την πλήρη διαφάνεια και τη διεξαγωγή ανοικτής ανταλλαγής πληροφοριών μεταξύ των αρχών των κρατών μελών, καθώς και με άλλες οργανώσεις που διερευνούν το θέμα.

Προέκυψε γενική συμφωνία για το γεγονός ότι κατά πρώτο λόγο εναπόκειται στο ΝΑΤΟ, ως οργανισμό ο οποίος οργάνωσε τη διαχείριση της κρίσης στα Βαλκάνια, να συγκεντρώσει τις πληροφορίες από τους συμμετέχοντες σχετικά με τη χρήση απεμπλουτισμένου ουρανίου, σχετικά με τη θέση των στρατευμάτων και σχετικά με τα ιατρικά στοιχεία.

Το Συμβούλιο σημείωσε επίσης ότι πολλοί φορείς (UNEP (Πρόγραμμα των ΗΕ για το Περιβάλλον), WHO (Παγκόσμια Οργάνωση Υγείας), ΝΑΤΟ, η επιτροπή την οποία συνέστησε η Ευρωπαϊκή Επιτροπή) επί του παρόντος εξετάζουν το ζήτημα αυτό. Στις 6 Μαρτίου 2001 εκδόθηκαν τα συμπεράσματα από τη σχετική έκθεση της Ομάδας εμπειρογνωμόνων του άρθρου 31 της Συνθήκης Ευρατόμ, και αναμένεται ότι πολύ σύντομα θα δημοσιευθούν και άλλες εκθέσεις.

Σύμφωνα με το άρθρο 21 της Συνθήκης, το Ευρωπαϊκό Κοινοβούλιο τηρείται τακτικά ενήμερο σχετικά με την εξέλιξη της εξωτερικής πολιτικής και της πολιτικής ασφαλείας της Ένωσης και βεβαίως θα ενημερωθεί σχετικά με τα ευρήματα των προαναφερόμενων ερευνών και τις ενδεχόμενες ακόλουθες ενέργειες.